pythainlp/thai-wiki-dataset-v4 huggingface dataset:
จักรพรรดินินโตกุ

จักรพรรดินินโตกุ  มีอีกพระนามว่า "โอโฮซาซากิ โนะ ซูเมรามิโกโตะ"  เป็นจักรพรรดิญี่ปุ่นองค์ที่ 16 ตามลำดับการสืบราชบัลลังก์แบบดั้งเดิม เนื่องด้วยชื่อเสียงด้านความดีตามที่ปรากฏในโคจิกิและนิฮงโชกิ ทำให้บางครั้งมีการเรียกขานพระองค์เป็น จักรพรรดินักบุญ 
ในขณะที่การมีตัวตนของพระองค์เป็นที่ยอมรับโดยทั่วไป กลับไม่มีวันที่แน่นอนในการกำหนดพระชนมชีพหรือรัชสมัยของจักรพรรดิองค์นี้ ตามธรรมเนียมถือว่าครองราชย์ใน ค.ศ. 313 ถึง 399 แม้ว่านักวิชาการตั้งข้อสงสัยถึงวันที่นั้น
เรื่องราวตามตำนาน.
ข้อมูลเกี่ยวกับพระองค์นำมาจาก"โคจิกิ"และ"นิฮงโชกิ" ซึ่งเรียกโดยรวมเป็น "คิกิ" (記紀) หรือ "พงศาวดารญี่ปุ่น" โดยใน"คิกิ"ระบุว่า นินโตกุเสด็จพระราชสมภพจากนากัตสึฮิเมะ โนะ มิโกโตะ (仲姫命) ในช่วง ค.ศ. 290 และได้รับพระราชทานนามว่า โอโฮซาซากิ โนะ มิโกโตะ  และ"นิฮงโชกิ"รายงานว่า พระองค์เป็นพระราชโอรสองค์ที่ 4 ในจักรพรรดิโอจิง
ข้อมูลที่มีอยู่.
นักประวัติศาสตร์ถือว่านินโตกุเป็นผู้ปกครองในช่วงต้นคริสต์ศตวรรษที่ 5 ซึ่งการดำรงอยู่เป็นที่ยอมรับกันโดยทั่วไปว่าเป็นข้อเท็จจริง โดยไม่ระบุถึงสิ่งที่พระองค์อ้างว่าบรรลุทั้งหมด
แม้ว่า"นิฮงโชกิ"ระบุว่านินโตกุครองราชย์ใน ค.ศ. 313 ถึง 399 การวิจัยเสนอแนะว่าวันที่นั้นน่าจะไม่ถูกต้อง วิลเลียม จอร์จ แอสตันระบุว่าถ้าเป็นไปตามข้อเท็จจริง นินโตกุจะมีพระชนมพรรษาถึง 312 พรรษาในปีที่ 78 ของการครองราชย์ ถ้าสันนิษฐานว่าเรื่องราวแบบดั้งเดิมถูกต้อง ส่วนข้อมูลนอก"คิกิ" รัชสมัยของจักรพรรดิคิมเม (ป. ค.ศ. 509 – 571) เป็นช่วงแรกที่ประวัติศาสตร์นิพนธ์ร่วมสมัยสามารถกำหนดวันที่ที่ตรวจสอบได้ แม้ว่าพระนามและวันที่ที่ยอมรับกันโดยทั่วไปของจักรพรรดิช่วงแรกไม่ได้รับการยืนยันว่าเป็น "แบบดั้งเดิม" จนกระทั่งรัชสมัยจักรพรรดิคัมมุในช่วง ค.ศ. 737 ถึง 806
ฮิเดฮิดระ โอการะระบุตัวพระองค์เข้ากับเดแห่งวะ กษัตริย์องค์ก่อนกษัตริย์องค์อื่น ๆ ที่รู้จักกันดีในพระนามกษัตริย์ทั้งห้าแห่งวะ#เปลี่ยนทาง
เผย์ หยัน

เผย์ หยัน (ตาย 30 พฤศจิกายน ค.ศ. 684) ชื่อรองว่า จึหลง (子隆) เป็นขุนนางจีนสมัยราชวงศ์ถัง รับราชการเป็นอัครมหาเสนาบดีในรัชกาลถังเกาจง และในช่วงที่มเหสีอู่ เจ๋อเทียน สำเร็จราชการแทนโอรสถังจงจงและถังรุ่ยจง เขาเป็นที่ไว้วางพระทัยของถังเกาจงและอู่ เจ๋อเทียน แต่เมื่อเสนอให้อู่ เจ๋อเทียน คืนอำนาจให้แก่จักรพรรดิถังรุ่ยจง ก็ทำให้พระนางพิโรธยิ่งนัก ใน ค.ศ. 684 อู่ เจ๋อเทียน จึงสั่งประหารเขาข้อหาขบถ
เยินส์ ยาคอบ แบร์ซีเลียส

บารอน เยินส์ ยาคอบ แบร์ซีเลียส (20 สิงหาคม ค.ศ. 1779 – 7 สิงหาคม ค.ศ. 1848) เป็นนักเคมีชาวสวีเดน เกิดที่จังหวัดเอิสแตร์เยิตลันด์ บิดามารดาของแบร์ซีเลียสเสียชีวิตตั้งแต่เขายังเล็ก เขาจึงอยู่ในความดูแลของญาติในเมืองลินเชอปิง แบร์ซีเลียสเรียนหนังสือในเมืองนั้นก่อนจะเรียนต่อวิชาแพทย์ที่มหาวิทยาลัยอุปซอลา เขาเรียนเคมีกับอันเดอร์ส กุสตาฟ เอเกแบร์ก ผู้ค้นพบธาตุแทนทาลัม แบร์ซีเลียสเป็นผู้ช่วยเภสัชกรและแพทย์ก่อนจะเรียนจบในปี ค.ศ. 1802 หลังจากนั้นเขาทำงานเป็นแพทย์ใกล้กรุงสต็อกโฮล์ม ระหว่างปี ค.ศ. 1808–1836 แบร์ซีเลียสร่วมงานกับนักเคมี อันนา ซุนด์สเตริม
ในปี ค.ศ. 1807 แบร์ซีเลียสดำรงตำแหน่งศาสตราจารย์ด้านเคมีและเภสัชศาสตร์ที่สถาบันแคโรลินสกา ปีต่อมาแบร์ซีเลียสได้รับเลือกเป็นภาคีสมาชิกของราชสมาคมวิทยาศาสตร์แห่งสวีเดน ในปี ค.ศ. 1818 เขาดำรงตำแหน่งเลขานุการของราชสมาคม แบร์ซีเลียสเป็นภาคีสมาชิกของสมาคมศิลปะและวิทยาศาสตร์แห่งอเมริกา, ราชสมาคมศิลปะและวิทยาศาสตร์แห่งเนเธอร์แลนด์ และสถาบันแห่งสวีเดน ในปี ค.ศ. 1836 ราชสมาคมแห่งลอนดอนมอบเหรียญโคพลีย์ให้แก่แบร์ซีเลียส
แบร์ซีเลียสได้รับการยกย่องให้เป็นหนึ่งใน "บิดาแห่งวิชาเคมียุคใหม่" ร่วมกับโรเบิร์ต บอยล์, จอห์น ดาลตันและอ็องตวน ลาวัวซีเย เขามีผลงานหลายอย่าง เช่น พัฒนาระบบสูตรเคมี (แต่แบร์ซีเลียสใช้ตัวยก (H2O) แทนตัวห้อย (H2O) แบบในปัจจุบัน), ค้นพบธาตุซิลิคอน, ซีลีเนียม, ทอเรียม, ซีเรียม, คิดค้นคำว่า "catalysis", "polymer", "isomer" และ "allotrope" เป็นต้น
ด้านชีวิตส่วนตัว แบร์ซีเลียสได้รับการแต่งตั้งเป็นบารอนโดยพระเจ้าคาร์ลที่ 14 โยฮันแห่งสวีเดนในปี ค.ศ. 1818 ต่อมาในปี ค.ศ. 1835 เขาแต่งงานกับเอลิซาเบธ ปอปเปียส แบร์ซีเลียสเสียชีวิตที่บ้านในกรุงสต็อกโฮล์มในปี ค.ศ. 1848 ต่อมาแบร์ซีเลียสได้รับการยกย่องให้เป็น "บิดาแห่งวิชาเคมีของสวีเดน" และวันเกิดของเขาได้รับการเฉลิมฉลอง
ศูนย์การแพทย์กาญจนาภิเษก

ศูนย์การแพทย์กาญจนาภิเษก เป็นโรงพยาบาลของรัฐ สังกัดคณะแพทยศาสตร์ศิริราชพยาบาล มหาวิทยาลัยมหิดล ตั้งอยู่ ณ มหาวิทยาลัยมหิดล ศาลายา อำเภอพุทธมณฑล จังหวัดนครปฐม เป็นโรงพยาบาลลำดับที่ 4 นับลำดับจากโรงพยาบาลในสังกัดจำนวน 3 แห่งคือ โรงพยาบาลศิริราช โรงพยาบาลรามาธิบดี และโรงพยาบาลเวชศาสตร์เขตร้อน
ประวัติ.
ในปี พ.ศ. 2534 โดยท่านอธิการบดีในขณะนั้น คือ ศาสตราจารย์นายแพทย์ ประดิษฐ์ เจริญไทยทวี ได้เสนอโครงการจัดตั้งโครงการสถาบันทางการแพทย์และทันตกรรม ขึ้นเพื่อตอบสนองการขยายตัวและรองรับงานบริการเพื่อความเป็นเลิศด้านการเรียนการสอนที่มีความเฉพาะทางมากขึ้น โดยในหลักการเบื้องต้นได้พิจารณาให้มีการบริการและการเรียนการสอนที่แตกต่างหรือต่อเนื่องจากโรงพยาบาลทั้ง 3 แห่ง ที่อยู่ในสังกัดมหาวิทยาลัยมหิดล
ในโอกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ ๕๐ ปี อธิการบดีในขณะนั้น คือ ศาสตราจารย์นายแพทย์ อรรถสิทธิ์ เวชชาชีวะ จึงได้กราบบังคลทูลขอพระราชทานนำชื่อ “กาญจนาภิเษก” มาเป็นชื่ออาคารและได้รับพระราชทานชื่ออาคารนี้ว่า “ศูนย์การแพทย์กาญจนาภิเษก” โดยมีชื่อภาษาอังกฤษดังนี้ “Golden Jubilee Medical Center” 
ในวันที่ 5 เมษายน พ.ศ. 2544 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงพระกรุณาโปรดเกล้าฯ ให้สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จแทนพระองค์เพื่อทรงวางศิลาฤกษ์ ซึ่งนับได้ว่า ศูนย์การแพทย์กาญจนาภิเษก เป็นสถาบันทางการแพทย์อีกแห่งหนึ่งที่สังกัดมหาวิทยาลัยมหิดล โดยเป็นโรงพยาบาลลำดับที่ 4 นับลำดับจากโรงพยาบาลในสังกัดจำนวน 3 แห่งคือ โรงพยาบาลศิริราช โรงพยาบาลรามาธิบดี และโรงพยาบาลเวชศาสตร์เขตร้อน
วันที่ 1 ตุลาคม พ.ศ. 2560 ศูนย์การแพทย์กาญจนาภิเษก ย้ายไปสังกัด คณะแพทยศาสตร์ศิริราชพยาบาล มหาวิทยาลัยมหิดล จากเดิมที่สังกัดสำนักงานอธิการบดี มหาวิทยาลัยมหิดล
บริการทางการแพทย์.
โรงพยาบาลทันตกรรมมหาจักรีสิรินธร.
<templatestyles src="Col-begin/styles.css"/>
แพทย์แผนปัจจุบัน.
<templatestyles src="Col-begin/styles.css"/>
เวชศาสตร์ฟื้นฟู.
<templatestyles src="Col-begin/styles.css"/>
ม็อบ (วิดีโอเกม)

ม็อบ  (ย่อมาจากคำว่า โมไบล์ ) คือ ตัวละครที่ผู้เล่นไม่ได้ควบคุม (NPC) ที่ถูกควบคุมโดยคอมพิวเตอร์ในเกมคอมพิวเตอร์ เช่นในเกมเอ็มเอ็มโออาร์พีจี (MMORPG) หรือ มัด (MUD) ขึ้นอยู่กับบริบทของตัวละครในเกมว่าจะถือว่าตัวละครนั้นเป็น "ม็อบ" หรือไม่ หรือการใช้คำนี้อาจจะเป็นการจำกัดความเป็นมิตรของเอ็นพีซี (NPC) และ/หรือเอ็นพีซีนั้นอ่อนแอเกินไปที่จะโจมตี ในการใช้งานทั่วไปหมายถึงตัวละครเดียว ๆ หรือตัวละครหลาย ๆ ตัวในกลุ่มจะเรียกว่า ม็อบ ในเกมกราฟิกที่ทันสมัย "ม็อบ" อาจจะใช้เพื่อหมายถึงเอ็นพีซีจำนวนมากที่ผู้เล่นหวังที่จะล่าหรือฆ่า ยกเว้นเอ็นพีซีที่มีส่วนร่วมในการโต้ตอบหรือขายของ ซึ่งเอ็นพีซีเหล่านี้เราจะไม่สามารถโจมตีมันได้ "ม็อบมีชื่อ"  คือ ม็อบที่โดดเด่นโดยการมีชื่อเฉพาะเป็นของตัวเองมากกว่าที่เป็นเรียกว่าม็อบทั่ว ๆ ไป (ม็อบทั่ว ๆ ไป เช่น ผี พลเมือง เป็นต้น) "ม็อบใบ้"  คือ ม็อบที่ไม่มีพฤติกรรมที่ซับซ้อนที่จะสามารถโจมตีหรือเคลื่อนไหวไปรอบ ๆ ได้
รายการอ้างอิง.
<templatestyles src="Reflist/styles.css" />
ปาโอโล เจนตีโลนี

ปาโอโล เจนตีโลนี ซิลเวรี  เป็นนายกรัฐมนตรีอิตาลีคนที่ 57 ที่ดำรงตำแหน่งตั้งแต่ 12 ธันวาคม พ.ศ. 2559 ถึง 1 มิถุนายน พ.ศ. 2561 สืบต่อจากมัตเตโอ เรนซี โดยก่อนหน้านี้เขาเคยดำรงตำแหน่งเป็นรัฐมนตรีกระทรวงการต่างประเทศอิตาลี ระหว่างปี พ.ศ. 2557-2559
กัมเพิร์ต อะพอลโล

กัมเพิร์ต อะพอลโล  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติเยอรมัน อะพอลโล ออโตโมบิล ระหว่างปี ค.ศ. 2005 – 2012 ในโรงงานที่อัลเตินเบิร์ก ประเทศเยอรมันนี
รถคันนี้เกิดขึ้นจากความตั้งใจของนายโรแลนด์ กัมเพิร์ต ที่ต้องการสร้างรถสปอร์ตที่สามารถวิ่งถนนได้อย่างถูกกฎหมาย ควบคู่ไปกับบนสนามแข่ง เขาได้นายโรแลนด์ เมเยอร์ นักออกแบบรถยนต์ ช่วยพัฒนารถต้นแบบขึ้น และบริษัทออดี ได้ตอบรับที่จะช่วยเหลือในโครงการนี้ โดยมีเงื่อนไขที่ว่า ต้องทำเป็นสายการผลิต ไม่ใช่เพียงแค่รถต้นแบบคันเดียวเท่านั้น จนกระทั่งได้เริ่มสายการผลิตในเดือนตุลาคมปี ค.ศ. 2005
กัมเพิร์ต อะพอลโล ได้รับการออกแบบประตูเป็นแบบปีกนกนางนวล (Gull-wing door) คล้ายคลึงกับ เมอร์เซเดส-เบนซ์ เอสแอล-คลาส และ เอสแอลเอส เอเอ็มจี รถใช้เครื่องยนต์ วี8 ของค่ายออดี สามารถทำอัตราเร่ง 0-100 กม./ชม. ได้ที่ 3.1 วินาที และความเร็วสูงสุดอย่างไม่เป็นทางการ 305 กม./ชม. (190 ไมล์/ชม.)
ฟุตบอลชิงแชมป์สโมสรโลก 2016 นัดชิงชนะเลิศ

การแข่งขัน ฟุตบอลชิงแชมป์สโมสรโลก 2016 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2016, เป็นทัวร์นาเมนต์ฟุตบอลที่เป็นเจ้าภาพโดย ประเทศญี่ปุ่น. ครั้งนี้เป็นนัดชิงชนะเลิศครั้งที่ 12 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.
รอบชิงชนะเลิศเป็นการตัดสินกันระหว่าง สโมสรจากสเปน เรอัลมาดริด, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก และสโมสรจากญี่ปุ่น คาชิมะ แอนต์เลอส์, เป็นตัวแทนของชาติเจ้าภาพ. จะลงเล่นที่ สนามกีฬานานาชาติโยโกฮามะ ในเมือง โยโกฮามะ เมื่อวันที่ 18 ธันวาคม พ.ศ. 2559.
ภูมิหลัง.
คาชิมะ แอนต์เลอส์ กลายเป็นสโมสรแรกในทวีปเอเชียที่ผ่านเข้าสู่นัดชิงชนะเลิศของฟุตบอลชิงแชมป์สโมสรโลกโดยสามารถเอาชนะทีมชนะเลิศของโกปาลีเบร์ตาโดเรส อัตเลตีโก นาซีอองนาล 3–0. มันเป็นครั้งแรกที่สโมสรจากทวีปเอเชียสามารถเอาชนะทีมจากฝั่งทวีปอเมริกาใต้ได้ในประวัติศาสตร์ของการแข่งขัน, และเป็นครั้งที่สามที่ทีมจากทวีปอเมริกาใต้ไม่ได้ผ่านเข้ารอบสำหรับนัดชิงชนะเลิศ.
เส้นทางสู่นัดชิงชนะเลิศ.
เรอัลมาดริด.
เรอัลมาดริด เข้าสู่การแข่งขันในรอบรองชนะเลิศ, เผชิญหน้ากับทีมจากเม็กซิโก และเป็นทีมชนะเลิศ คอนคาแคฟ แชมเปียนส์ ลีก อเมริกา. การีม แบนเซมา เป็นผู้เปิดสกอร์แรกสำหรับเรอัลในครึ่งเวลาแรกช่วงทดเวลาบาดเจ็บ, ทำให้ทีมของพวกเขาเป็นฝ่ายขึ้นนำไปก่อนพัก. คริสเตียโน โรนัลโด เป็นผู้ยิงประตูปิดท้ายด้วยชัยชนะ 2–0 และได้เป้าหมายเข้าสู่รอบชิงชนะเลิศของ "โลส บลังโกส" กับประตูในครึ่งเวลาหลังช่วงทดเวลาบาดเจ็บ.
คาชิมะ แอนต์เลอส์.
คาชิมะ แอนต์เลอส์ เริ่มต้นทัวร์นาเมนต์ในรอบเพลย์ออฟสำหรับรอบก่อนรองชนะเลิศ, เผชิญหน้ากับทีมจากนิวซีแลนด์ ออกแลนด์ ซิตี, ทีมชนะเลิศของ โอเอฟซี แชมเปียนส์ ลีก. ออกแลนด์ เปิดประตูแรกจากการทำประตูของ คิม แด-วูก ในนาทีที่ 50. สิบเจ็ดนาทีต่อมา, ชุเฮะอิ อะกะซะกิ ตามตีเสมอให้กับทีมเจ้าภาพ. สองนาทีที่เหลืออยู่, มุ คะนะซะกิ เป็นผู้คว้าชัยชนะให้กับทีม, ส่งผลให้ คาชิมะ ผ่านเข้าสู่รอบก่อนรองชนะเลิศด้วยผลชนะ 2–1.
ในรอบก่อนรองชนะเลิศ, "เดอะ แอนท์เลอร์ส" เผชิญหน้ากับทีมชนะเลิศจาก ซีเอเอฟ แชมเปียนส์ ลีก และทีมแชมป์แอฟริกาใต้ มาเมโลดี ซันดาวน์ส. ยะสุชิ เอ็นโดะ เป็นผู้เปิดสกอร์แรกในนาทีที่ 63 ส่งให้คาชิมะขึ้นนำไปก่อน, ก่อนที่ ชุเฮะอิ อะกะซะกิ จะเป็นผู้ทำประตูอีกหนึ่งลูกกับสองนาทีที่เหลือเพื่อรักษาสกอร์ให้ทีมเอาชนะไปได้ 2–0 และทะลุเข้าสู่รอบรองชนะเลิศ.
ในรอบรองชนะเลิศ, คาชิมะต้องมาพบกับ ทีมชนะเลิศ โกปา ลีเบร์ตาโดเรส, อัตเลติโก นาซิอองนาล ของ โคลอมเบีย. ในนาทีที่ 33, ผู้ตัดสินจากฮังการี วิคตอร์ คัสไซ ที่ได้มอบรางวัลเป็นประวัติศาสตร์ให้กับคาชิมะจากลูกโทษที่จุดโทษ. นี่เป็นครั้งแรกที่ระบบผู้ช่วยผู้ตัดสินจากการใช้วิดีโอตัดสิน (วีเออาร์) ได้ถูกนำมาใช้ในการมอบลูกโทษในกีฬาฟุตบอล, โดยเป็นการตรวจสอบดูวิดีโอจากภาพช้ามาตัดสินใจโดยคัสไซ. การพิจารณาใหม่ได้ริเริ่มขึ้นหลังจากคัสไซได้รับข้อมูลมาจากผู้ตัดสินชาวดัตช์ ดันนี มัคเคอไล เกี่ยวกับเหตุการณ์ที่เกิดขึ้นจากการตัดสินที่ผิดพลาดในกรอบเขตโทษของอัตเลติโก นาซิอองนาล. โชะมะ โดะอิ ประสบความสำเร็จจากการซัดจุดโทษทำให้ทีมขึ้นนำได้สำเร็จ. ยะสุชิ เอ็นโดะ มาเพิ่มสกอร์หนีห่างให้กับทีมในนาทีที่ 83, ก่อนที่ ยุมะ ซุซุกิ จะทำประตูในอีกสองนาทีถัดมา, ปิดท้ายด้วยชัยชนะ 3–0 ให้กับ คาชิมะ และส่งให้พวกเขาทะลุเข้าสู่นัดชิงชนะเลิศได้เป็นผลสำเร็จ.
นัด.
รายละเอียด.
<onlyinclude></onlyinclude>
สถิติ.
<templatestyles src="Col-begin/styles.css"/>
แฟร์รารี F50

แฟร์รารี F50  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี แฟร์รารี ระหว่างปี 1995-1997 ที่เมืองมาราเนลโล ประเทศอิตาลี F50 ถือเป็นรุ่นสูงสุดของค่าย ซึ่งพัฒนาต่อจากเอฟ40 รถได้รับการออกแบบให้เปิดประทุน ใช้เครื่องยนตร์ขนาด 4.7 ลิตร V12 ซึ่งพัฒนามาจากเครื่องยนตร์ 3.5 ลิตร V12 ที่ใช้กับ แฟร์รารี 641 ซึ่งอาแล็ง พร็อสต์ เป็นผู้ขับ ในการแข่งฟอร์มูลาวัน
F50 ผลิตขึ้นมาเพียง 349 คันเท่านั้นโดยปิดสายการผลิตคันสุดท้าย เมื่อเดือนกรกฎาคม 1997 รถสามารถทำอัตราเร่ง 0-100 กม./ชม. ได้ที่ 3.8 วินาที และความเร็วสูงสุดที่ 312 กม./ชม. (194 ไมล์/ชม.) แต่ทางแฟร์รารีได้อ้างว่ารถสามารถทำได้ที่ 325 กม./ชม. (202 ไมล์/ชม.)
จักรพรรดิฮันเซ

จักรพรรดิฮันเซ  มีอีกพระนามว่า จักรพรรดิฮันโชะ เป็นจักรพรรดิญี่ปุ่นองค์ที่ 18 ตามลำดับการสืบราชบัลลังก์แบบบดั้งเดิม ทั้ง"โคจิกิ"และ"นิฮงโชกิ" (เรียกรวมกันเป็น "คิกิ") บันทึกเหตุการณ์ที่อ้างว่าเกิดขึ้นในช่วงชีวิตของฮันเซ แม้ว่าไม่สามารถระบุวันที่แน่นอนเกี่ยวกับพระชนมชีพหรือรัชสมัยของจักรพรรดิพระองค์นี้ได้ แต่โดยทั่วไปถือว่าพระองค์ครองราชย์ระหว่าง ค.ศ. 406 ถึง 410 บรรดานักประวัติศาสตร์ระบุว่า แม้ไม่มีอะไรน่าสนใจเกิดขึ้นในรัชสมัยอันสั้นของฮันเซ แต่พระองค์มีพระสนมตามยศศักดิ์ ซึ่งเป็นประเพณีที่นำเข้าจากจีน
ฮันเซสวรรคตในช่วง ค.ศ. 410 โดยไม่ได้แต่งตั้งรัชทายาท ทำให้บรรดาเสนาบดีต้องแต่งตั้งผู้สืบทอดตำแหน่ง นักประวัติศาสตร์สมัยใหม่ให้ข้อสรุปว่าตำแหน่ง "จักรพรรดิ" กับพระนาม "ฮันเซ" เป็นพระนามที่คนรุ่นหลังตั้งให้เพื่ออธิบายถึงพระองค์ และยังมีความเห็นพ้องกันทั่วไปเกี่ยวกับการมีตัวตนตามข้อเท็จจริงของฮันเซ
เรื่องราวยุคกึ่งก่อนประวัติศาสตร์.
ใน"คิกิ"บันทึกไว้ว่าฮันเซเสด็จพระราชสมภพจากเจ้าหญิงอิวะ  ในช่วง ค.ศ. 352 และได้รับพระราชทานนามว่า "มิซูฮาวาเกะ"  โดยเป็นพระราชโอรสองค์ที่สามในจักรพรรดินินโตกุ และพระอนุชาในจักรพรรดิริจู วลี "มิซุ ฮะ" ในพระนาม "มิซูฮาวาเกะ" แปลว่า "พระทนต์งาม" เนื่องจากกล่าวกันว่าพระองค์มี "พระทนต์ใหญ่พิเศษ" ที่สวยงาม "ดั่งกระดูกชิ้นเดียว" และมีขนาดเท่ากันหมด ข้อมูลจาก"โคจิกิ"แห่งเดียวอ้างความสูงเต็มที่ของจักรพรรดิฮันเซที่ หลังนินโตกุสวรรคตไม่นาน เจ้าชายซูมิโนเอะ โนะ นากัตสึ  พระเชษฐา พยายามลอบปลงพระชนม์ เจ้าชายโอเอโนอิซาโฮวาเกะ (ริจู) พระเชษฐาองค์โต "มิซูฮาวาเกะ"สามารถติดสินบนบริวารคนหนึ่งของนากัตสึให้สังหารตัวนากัตสึเพื่อพิสูจน์ความจงรักภักดีต่อจักรพรรดิในอนาคต
"นิฮงโชกิ"รายงานว่า ริจูข้ามพระราชโอรสธิดาของตัวพระองค์เองเพื่อให้มิซูฮาวาเกะ พระอนุชาของพระองค์ เป็นมกุฎราชกุมารใน ค.ศ. 401 โดยให้เหตุผลว่าดอก"ทาจิฮิ"ร่วงลงในบ่อที่ให้พระนาม"มิซูฮาวาเกะ"เป็นรัชทายาทองค์ถัดไป มิซูฮาวาเกะประกาศตนเป็น "จักรพรรดิฮันเซ" หลังริจูสวรรคตใน ค.ศ. 405 และขึ้นครองราชบัลลังก์ในช่วงปีถัดมา หลังขึ้นครองราชย์ไม่นาน ฮันเซให้สึโนะ-ฮิเมะ  เป็น "พระสนมเอก" และ โอโตะ-ฮิเมะ  พระกนิษฐภคินี เป็นพระมเหสี จักรพรรดินีสองพระนางให้กำเนิดพระราชโอรสธิดารวม 4 พระองค์ แบ่งเป็นพระราชโอรส 2 พระองค์ และพระราชธิดา 2 พระองค์ ในรัชสมัยจักรพรรดิฮันเซ พระองคฺปกครองจากพระราชวังชิบางากิ โนะ มิยะที่"ทาจิฮิ"ในแคว้นคาวาจิ (ปัจจุบันอยู่ที่มัตสึบาระ จังหวัดโอซากะ) ในช่วง 5 ปีพบเจอแต่ความสงบ จนกระทั่งจักรพรรดิฮันเซสวรรคตอย่างสงบในพระราชวังช่วง ค.ศ. 410 โดยไม่ได้แต่งตั้งรัชทายาท (มกุฎราชกุมาร) บรรดาเสนาบดีแก้ปัญหานี้ในภายหลังด้วยการเลือกอิงเงียว พระราชโอรสองค์เล็กสุดของจักรพรรดินินโตกุ ขึ้นเป็นจักรพรรดิองค์ถัดไป
การประเมินทางประวัติศาสตร์.
นักประวัติศาสตร์จัดให้ฮันเซเป็นผู้ปกครองในช่วงต้นคริสต์ศตวรรษที่ 5 ที่โดยทั่วไปยอมรับถึงการมีตัวตนว่าเป็นข้อเท็จจริง ฟรานซิส บริงก์ลีย์ นักวิชาการ จัดให้จักรพรรดิฮันเซอยู่ในกลุ่ม "กษัตริย์ในยุคกึ่งก่อนประวัติศาสตร์" แต่สังเกตว่ารัชสมัยอันสั้นของพระองค์ "ไม่มีความโดดเด่นในเรื่องใดเลย" ยกเว้นหลักฐานทางอ้อมที่แสดงว่าราชสำนักญี่ปุ่นเริ่มรับเอาธรรมเนียมจีนมาใช้
จักรพรรดิอิงเงียว

จักรพรรดิอิงเงียว  เป็นจักรพรรดิญี่ปุ่นองค์ที่ 19 ตามลำดับการสืบราชบัลลังก์แบบดั้งเดิม ทั้ง "โคจิกิ" และ "นิฮงโชกิ" (เรียกรวมกันเป็น "คิกิ") บันทึกเหตุการณ์ที่เกิดขึ้นในช่วงที่อ้างว่าพระองค์มีชีวิตอยู่ แม้ว่าไม่สามารถระบุวันที่แน่นอนเกี่ยวกับชีวิตหรือรัชสมัยของจักรพรรดิพระองค์นี้ได้ แต่โดยทั่วไปถือว่าจักรพรรดิครองราชย์ระหว่าง ค.ศ. 410 ถึง 453
เรื่องราวยุคกึ่งก่อนประวัติศาสตร์.
ข้อมูลเกี่ยวกับพระองค์นำมาจาก"โคจิกิ"และ"นิฮงโชกิ" ซึ่งเรียกรวมกันเป็น "คิกิ"  หรือ "พงศาวดารญี่ปุ่น" โดยใน"คิกิ"บันทึกว่าอิงเงียวเสด็จพระราชสมภพจากเจ้าหญิงอิวะ  ในช่วงระหว่าง ค.ศ. 373 ถึง 375 และได้รับพระราชทานนามว่า "โออาซาซูมะ วากูโงะ โนะ ซูกูเนะ"  พระองค์เป็นพระราชโอรสองค์ที่ 4 ในจักรพรรดินินโตกุ ทำให้เป็นพระอนุชาของริจูและฮันเซ หลังฮันเซสวรรคตใน ค.ศ. 410 บรรดารัฐมนตรีเข้าพบโออาซาซูมาและลงมติเลือกพระองค์เป็นจักรพรรดิองค์ต่อไปอย่างเป็นเอกฉันท์ โออาซาซูมาปฏิเสธข้อเสนอโดยระบุว่าพระเชษฐาของพระองค์ "ดูหมิ่นเขาดั่งคนโง่" แล้วยังเรียกตัวพระองค์เองเป็น "ผู้โชคร้าย" โดยอ้างว่าตนทรงพระประชวรด้วยอาการอัมพาตที่ไม่ได้กล่าวถึง
เมื่อเวลาผ่านไปกว่า 2 ปี โอชิซากะ โนะ โอนากัตสึฮิเมะ พระสนมองค์โปรด โน้มน้าวให้โออาซาซูมะขึ้นครองราชย์ได้สำเร็จ โออาซาซูมะได้รับการสถาปนาเป็นจักรพรรดิอิงเงียวอย่างเป็นทางการ ส่วนพระสนมกลายเป็นโคโงองค์ถัดไป จากนั้นในช่วงต้น ค.ศ. 414 มีการส่งทูตไปที่ชิลลาเพื่อจัดหาแพทย์มารักษาจักรพรรดิผู้ประชวร แพทย์ได้ระบุว่าปัญหาเกิดจากพระเพลาของพระองค์ และสามารถรักษาได้ในเดือนสิงหาคมของปีนั้น
ต่อมาในช่วงฤดูหนาว ค.ศ. 418 จักรพรรดินีโอชิซากะ โนะ โอนากัตสึฮิเมะได้แนะนำพระราชสวามีให้รู้จักกับพระกนิษฐภคินีของพระนางในงานเลี้ยงโดยไม่ได้ตั้งใจ จักรพรรดิอิงเงียวตกหลุมรักพระนางอย่างมากจึงส่งคนไปเรียกพระนางมาในภายหลัง พระองค์เรียนรู้ว่าพระนามของสตรีคนนั้นคือ "โอโตฮิเมะ" ("เจ้าหญิงผู้ทรงพระเยาว์ที่สุด") แต่คนท้องถิ่นขนานนามพระนางจากความงามเป็น "โซโตโฮริ อิรัตสึเมะ" ("พรหมจาริณีผ่านเครื่องแต่งกาย; clothing pass maiden") ในตอนแรกโอโตฮิเมะปฏิเสธที่จะทำตาม เพราะไม่ต้องการทำร้ายความรู้สึกของพระเชษฐ/กนิษฐภคินี ผู้ส่งสารที่ไม่อยากถูกลงโทษฐานไม่เชื่อฟังจึงอยู่กับโอโตฮิเมะจนกระทั่งพระนางตกลง โอชิซากะไม่พอพระทัยต่อสิ่งนี้และไม่ให้โอโตฮิเมะเข้าไปยังพระราชวัง อิงเงียวจึงสร้างที่พำนักใกล้เคียงให้แก่โอโตฮิเมะ โดยซึ่งพระองค์มักแอบไปอยู่ที่นั่น
จักรพรรดินีโอชิซากะ โนะ โอนากัตสึฮิเมะให้กำเนิดพระราชโอรสธิดารวม 9 พระองค์ (พระราชโอรส 5 พระองค์และพระราชธิดา 4 พระองค์) ใน ค.ศ. 434 อิงเงียวทรงเลือกคินาชิ โนะ คารุ พระราชโอรสองค์แรก เป็นมกุฎราชกุมาร นี่ถือเป็นทางเลือกที่ก่อให้เกิดความขัดแย้งโดยไม่รู้ตัวหลังคินาชิถูกกล่าวหาว่ามีความสัมพันธ์ร่วมสายพระโลหิตกับเจ้าหญิงคารุ โนะ โออิรัตสึเมะ อิงเงียวไม่สามารถลงพระราชอาญาพระราชโอรสได้ เนื่องด้วยตำแหน่งที่พระองค์พระราชทานให้ ทำให้พระองค์เลือกใช้วิธีทางอ้อมด้วยการเนรเทศคารุ โนะ โออิรัตสึเมะไปที่อิโยะ เมื่อจักรพรรดิอิงเงียวสวรรคตในช่วง ค.ศ. 453 พระมหากษัตริย์ชิลลาทรงโศกศัลย์เป็นอย่างยิ่งจึงได้นำนักดนตรี 80 คนไปที่ญี่ปุ่นเพื่อปลอบประโลมดวงวิญญาณของอิงเงียว ขณะเดียวกัน คินาชิ โนะ คารุต้องเผชิญกับความท้าทายจากการที่อานาโฮะ พระอนุชา ได้รับการสนับสนุนให้เป็นรัชทายาท
ฟุตบอลชิงแชมป์สโมสรโลก 2013 นัดชิงชนะเลิศ

การแข่งขัน ฟุตบอลชิงแชมป์สโมสรโลก 2013 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2013, เป็นทัวร์นาเมนต์ฟุตบอลที่เป็นเจ้าภาพโดย ประเทศโมร็อกโก. ครั้งนี้เป็นนัดชิงชนะเลิศครั้งที่ 10 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.
รอบชิงชนะเลิศเป็นการตัดสินกันระหว่าง สโมสรจากเยอรมัน บาเยิร์นมิวนิก, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก, และสโมสรจากโมร็อกโก ราจา คาซาบลังกา, เป็นตัวแทนของประเทศเจ้าภาพในฐานะครองแชมป์ของ โบโตลา. ครั้งนี้จะลงเล่นที่ สตาด เดอ มาร์ราคิช ใน มาร์ราคิช เมื่อวันที่ 21 ธันวาคม พ.ศ. 2556.
ภูมิหลัง.
บาเยิร์นมิวนิก.
บาเยิร์นมิวนิก ได้สิทธิ์สำหรับทัวร์นาเมนต์ในฐานะทีมชนะเลิศของ ยูฟ่าแชมเปียนส์ลีก ฤดูกาล 2012–13, ด้วยการเอาชนะ 2–1 ในการพบกับ โบรุสซีอาดอร์ทมุนท์ ใน เกมนัดชิงชนะเลิศ. นี่เป็นครั้งแรกของบาร์เซโลนาที่ได้เข้าร่วมในทัวร์นาเมนต์. พวกเขาได้ลงเล่นสองครั้งใน อินเตอร์คอนติเนนตัล คัพ, ก่อนหน้าที่จะเป็นฟุตบอลชิงแชมป์สโมสรโลก, ในปี ค.ศ. 1976 และ ค.ศ. 2001. พวกเขาได้ทะลุเข้าชิงชนะเลิศโดยที่สามารถเอาชนะสโมสรจากจีน กว่างโจว เอเวอร์แกรนด์ ในรอบรองชนะเลิศ.
ราจา คาซาบลังกา.
ราจา คาซาบลังกา ชนะ โบโตลา ฤดูกาล 2012–13 ที่ได้รับตำแหน่งประเทศเจ้าภาพของทัวร์นาเมนต์. นี่เป็นครั้งที่สองของราจา คาซาบลังกา ที่เข้าร่วมในการแข่งขัน, มีส่วนร่วมในการแข่งขันในยุคสถาปนาในปี ค.ศ. 2000. พวกเขาคือทีมที่สองที่สามารถเข้าชิงชนะเลิศของการแข่งขัน (หลัง โครินเธียนส์ ในปี ค.ศ. 2000) ภายใต้เงื่อนไขของการเป็นทีมชนะเลิศของประเทศเจ้าภาพ, เช่นเดียวกับทีมจากแอฟริกาที่ได้เข้าชิงชนะเลิศเป็นครั้งที่สอง (หลัง ทีพี มาเซมเบ ใน 2010). พวกเขาได้เข้ามาถึงรอบชิงชนะเลิศหลังจากที่เอาชนะสโมสรจากนิวซีแลนด์ ออกแลนด์ ซิตี ในรอบเพลย์ออฟ, สโมสรจากเม็กซิโก มอนเตอร์เรย์ ในรอบก่อนรองชนะเลิศ, และสโมสรจากบราซิล อัตเลตีโก มีไนรู ในรอบรองชนะเลิศ.
เรือลาดตระเวนรัสเซียอะวโรระ

เรือลาดตระเวน"อะวโรระ"  เป็นเรือลาดตระเวนคุ้มกันชั้นพัลลาดาของกองทัพเรือจักรวรรดิรัสเซียในช่วงสงครามรัสเซีย-ญี่ปุ่น เคยเป็นส่วนหนึ่งของกองเรือบอลติกและเข้าร่วมยุทธนาวีช่องแคบสึชิมะ และในการปฏิวัติเดือนตุลาคมเรือลำนี้ยังยิงปืนใหญ่เพื่อบอกสัญญาณให้พวกบอลเชวิคยึดสถานที่สำคัญในเปโตรกราด ปัจจุบันเรือรบลำนี้เป็นพิพิธภัณฑ์ลอยน้ำในเซนต์ปีเตอส์เบิร์ก
ในเดือนพฤศจิกายน ค.ศ. 1911 เรือรบหลวงอะวโรระเคยได้ไปจอดที่กรุงเทพมหานครเพื่อเป็นส่วนหนึ่งของพระราชพีธีบรมราชาภิเษกของพระบาทสมเด็จพระมงกุฎเกล้าเจ้าอยู่หัว
เอ็นเอ๊กซ์ที ยูไนเต็ดคิงดอมแชมเปียนชิป

เอ็นเอ๊กซ์ที ยูไนเต็ด คิงดอมแชมเปียนชิป (NXT United Kingdom Championship) เป็นเข็มขัดแชมป์มวยปล้ำอาชีพของสมาคม WWE โดยเป็นเข็มขัดที่ก่อตั้งเมื่อวันที่ 15 ธันวาคม ค.ศ. 2016 โดยแชมป์ถูกเปิดเผยในการแถลงข่าวที่ The O2 Arena โดยจะปรากฏตัวในวันที่ 14 มกราคม ค.ศ. 2017 เฉพาะทางช่องดับเบิลยูดับเบิลยูอี เน็ตเวิร์ค ในแชมป์นี้จะเกี่ยวข้องกับการแข่งขันทัวร์นาเมนท์ 16 คน เพื่อสถาปนาแชมป์คนแรก
รูปแบบของเข็มขัดแชมป์.
ได้มีการออกแบบฐานคล้ายกับ ดับเบิลยูดับเบิลยูอี แชมเปียนชิป มีความแตกต่างที่โดดเด่นตรงโลโก้ของดับเบิลยูดับเบิลยูอีที่แทนขนาดใหญ่ที่ตัดออกมา โดยตรงกลางมีรูปของตราแผ่นดินของสหราชอาณาจักร ประกอบด้วยสิงโตของพระเจ้าวิลเลียมมหาราช และยูนิคอร์นสก็อตที่ด้านข้างของตรา 
สถิติการครอง.
As of 06, 2025.
จักรพรรดิอังโก

จักรพรรดิอังโก (ค.ศ. 401 – 456) เป็นจักรพรรดิญี่ปุ่นองค์ที่ 20 ตามลำดับการสืบทอด ครองสิริราชสมบัติระหว่าง 8 กุมภาพันธ์ ค.ศ. 453 – 24 กันยายน ค.ศ. 456
เรื่องเล่ากึ่งก่อนประวัติศาสตร์.
ใน"โคจิกิ"และ"นิฮงโชกิ" ที่เรียกรวมกันเป็น "คิกิ"  หรือ "พงศาวดารญี่ปุ่น" ระบุว่า พระองค์เสด็จพระราชสมภพในอิงเงียวกับโอชิซากะ โนะ โอนากัตสึฮิเมะ  เมื่อช่วง ค.ศ. 400 และได้รับพระนามว่า "อานาโฮะ" 
สงครามระหว่างอานาโฮะกับคินาชิ.
หลังจักรพรรดิอิงเงียวสวรรคตใน ค.ศ. 453 มกุฎราชกุมาร"คินาชิ โนะ คารุ"เผชิญกับปัญหาอันหนักอึ้ง ความสัมพันธ์ระหว่างพี่น้องกับเจ้าหญิงคารุ โนะ โออิรัตสึเมะทำให้สาธารณชนประณามพระองค์และบริวารไม่ยอมติดตามพระองค์ คารุจึงทำการสู้รบกับอานาโฮะ พระอนุชา เนื่องจากบริวารของคารุทำการจงรักภักดีต่อพระองค์แทน เจ้าชายอานาโฮะจึงตอบโต้ด้วยกำลังของตนเองซึ่งทำให้คารุหลบหนีไปหลบภัยที่บ้านพักของตระกูลขุนนาง ณ จุดนี้ เรื่องราวใน"คิกิ"จึงแยกจากกัน แต่มีผลลัพธ์เลวร้ายเดียวกัน โดยใน"นิฮงโชกิ"ระบุว่า "คินาชิ โนะ คารุ" ยืนหยัดครั้งสุดท้ายในบ้านพัก ซึ่งพระองค์ทำการอัตวินิบาตกรรมเพื่อเกียรติยศ แต่ไม่ได้บอกว่าเกิดอะไรขึ้นกับเจ้าหญิงคารุ โนะ โออิรัตสึเมะ นอกจากว่าพระนางถูกจักรพรรดิอิงเงียวเทรเทศไปที่อิโยะฐานสมสู่ร่วมสายโลหิต ส่วน"โคจิกิ"ระบุว่า "คินาชิ โนะ คารุ"ยอมจำนนต่อพระอนุชาและถูกเนรเทศไปอิโยะ หลังจากนั้นคารุ โนะ โออิรัตสึเมะจึงเสด็จตามไปและทั้งสองทำการอัตวินิบาตกรรมด้วยกัน
การประเมินทางประวัติศาสตร์.
นักประวัติศาสตร์ถือว่าอังโกเป็นผู้ปกครองในช่วงกลางคริสต์ศตวรรษที่ 5 ซึ่งการมีตัวตนอยู่เป็นที่ยอมรับกันโดยทั่วไปว่าเป็นข้อเท็จจริง ฟรานซิล บริงก์ลีย์ นักวิชาการ จัดให้จักรพรรดิอังโกเป็น "กษัตริย์กึ่งก่อนประวัติศาสตร์" ที่รัชสมัยของพระองค์เป็น "หน้าประวัติศาสตร์ญี่ปุ่นที่เสื่อมเสียชื่อเสียง" นักวิชาการคนอื่นระบุอังโกเข้ากับพระเจ้าโคใน "ซ่งชู"
อีซีดับเบิลยู เพนซิลเวเนีย แชมเปี้ยนชิพ

อีซีดับเบิลยู เพนซิลเวเนีย แชมเปี้ยนชิพ  เป็นเข็มขัดแชมป์ของค่าย แอสเทร์นแชมเปี้ยนชิพเรสต์ลิง หรือที่รู้จักกันดีในชื่อเอ็กซ์ตรีมแชมเปียนชิพเรสต์ลิง โดยก่อนหน้านี้ได้ใช้ชื่อ เอ็นดับเบิลยูเอ เพนซิลเวเนีย เฮฟวี่เวท แชมเปี้ยนชิพ ก่อตั้งขึ้นเมื่อ 14 พฤษภาคม ค.ศ. 1993 และเข็มขัดได้ยุบลงในวันที่ 28 ธันวาคม ค.ศ. 1993
อีซีดับเบิลยู แมริแลนด์ แชมเปี้ยนชิพ

อีซีดับเบิลยู แมริแลนด์ แชมเปี้ยนชิพ  เป็นเข็มขัดแชมป์ของค่าย แอสเทร์นแชมเปี้ยนชิพเรสต์ลิง หรือที่รู้จักกันดีในชื่อเอ็กซ์ตรีมแชมเปียนชิพเรสต์ลิง โดยก่อนหน้านี้ได้ใช้ชื่อ เอ็นดับเบิลยูเอ แมริแลนด์ เฮฟวี่เวท แชมเปี้ยนชิพ ก่อตั้งขึ้นเมื่อ 16 ตุลาคม ค.ศ. 1993 และเข็มขัดได้ยุบลงในวันที่ 6 มีนาคม ค.ศ. 1994
มุขมณฑลรอบกรุงโรม

มุขมณฑลรอบกรุงโรม (Suburbicarian diocese) คือ มุขมณฑล 7 แห่งในปริมณฑลของกรุงโรม ถือเป็นบริวารของมุขมณฑลโรม และมุขนายกประจำมุขมณฑลเหล่านี้มีสมณศักดิ์เป็นพระคาร์ดินัลมุขนายก (Cardinal Bishop)
รายนาม.
มุขมณฑลทั้ง 7 แห่งรอบกรุงโรม ได้แก่
โดยพระคาร์ดินัลมุขนายกประจำ 6 มุขมณฑลแรกจะเลือกพระคาร์ดินัลมุขนายกท่านหนึ่งในหกนั้นให้ดำรงตำแหน่งหัวหน้าคณะพระคาร์ดินัล เมื่อได้รับการรับรองจากพระสันตะปาปาแล้ว หัวหน้าคณะพระคาร์ดินัลนั้นจะดำรงตำแหน่งพระคาร์ดินัลมุขนายกแห่งออสเตีย (bishop of Ostia) ด้วยอีกตำแหน่งหนึ่ง
นก พรพนา

จิ๋ว อมรรัตน์ หรือ นก พรพนา หรือชื่อจริง น.ส.อมรรัตน์ วงศ์ษา ภูมิลำเนาอยู่ที่ ต.สว่างแดนดิน อ.สว่างแดนดิน จ.สกลนคร เป็นนักร้องลูกทุ่งดาวรุ่ง โดยร้องเพลงมาตั้งแต่เด็ก ช่วงอายุประมาณ 8 ขวบ ร่วมการประกวดระดับประเทศชิงถ้วยพระราชทานสมเด็จพระนางเจ้าฯ พระบรมราชินีนาถ ในโครงการซูบารุ จูเนียร์ อวอร์ด ประเภทเพลงไทยลูกทุ่ง (ผ่านเข้ารอบ 7 คนสุดท้าย)
ต่อมาได้รับการผลักดันจากขวัญชัย ไพรพนา ให้เข้ามาบันทึกแผ่นเสียงเมื่อปี 2542 กับ บริษัท มาสเตอร์เทป จำกัด ในชื่อ “นก พรพนา” มีผลงานเพลงทั้งหมด 6 อัลบั้ม ได้แก่ 1. เลือกเขาเถิดพี่, 2. คำตอบสุดท้าย, 3. แพ้พรหมลิขิต, 4. แค่คนรู้จัก, 5. เสียงจากหัวใจ และ 6. มุมเหงาสาวอกหัก (ปี 2548) มีเพลงดัง "เสียงจากสาวลาว" "มุมเหงาสาวอกหัก" และ "ชวนบ่าวเที่ยวบ้าน"
และหลังจากหายไปนาน ล่าสุด (ปี 2555) ได้กลับคืนสู่วงการเพลงอีกครั้ง พร้อมกับเปลี่ยนชื่อใหม่ เป็น "จิ๋ว อมรรัตน์" ย้ายสังกัดไปอยู่กับบริษัท เอสเคพี เอ็นเตอร์เทนเมนท์ จำกัด กับผลงานเพลงในอัลบั้ม รวมใจสองฝั่งโขง ชุด "สาวเข็นฝ้าย" ที่ได้รับการสร้างสรรค์ผลงานเพลงจากอาสวัสดิ์ สารคาม และได้รับเกียรติจาก 6 ศิลปินแห่งชาติจากประเทศไทยและสปป.ลาว ได้แก่ ครูชาลี อินทรวิจิตร, ดร.ฉวีวรรณ ดำเนิน หรือ ฉวีวรรณ พันธ, อ.ธงชัย รักประทุม, ท่านไชยสว สิงห์นามวงศ์, อ.สมาน สุวรรณศรี ร่วมสร้างงานอีกด้วย นอกจากนี้ยังได้รับลิขสิทธิ์เพลงจากประเทศลาว จำนวน 3 เพลง ได้แก่ 1. สาวเข็นฝ้าย 2. สาวนครพนม 3. สวรรค์เมืองลาว แถมยังเป็นนักร้องคนแรกที่ได้รับอนุญาตให้ถ่าย มิวสิกวิดีโอในประเทศลาว ในสถานที่สำคัญต่าง ๆ เช่น วังเวียง, เวียงจันทน์, หลวงพระบาง 
การศึกษา.
ชั้นประถม : โรงเรียนบ้านหนองบัวแพ จ.สกลนคร
ชั้นมัธยมศึกษาตอนต้น : โรงเรียนสว่างแดนดิน จ.สกลนคร
ชั้นมัธยมศึกษาตอนปลาย : การศึกษานอกโรงเรียนสว่างแดนดิน จ.สกลนคร
มหาวิทยาลัยศรีปทุม บางเขน : คณะนิเทศศาสตร์ เอกการประชาสัมพันธ์
บัวผัน ทังโส

ประวัติ.
บัวผัน เกิดเมื่อวันจันทร์ที่ 9 ตุลาคม พ.ศ. 2521 เกิดที่จังหวัดอุบลราชธานี บัวผันชอบร้องเพลงมาตั้งแต่เด็ก ก่อนหน้านี้เคยเป็นหางเครื่องอยู่ในวงดนตรีหมอลำซิ่ง หลังจากนั้นจึงได้ก้าวเข้ามาเป็นนักร้องนำในวงดนตรี ต่อมา คุณสนอง เห็นในความสามารถ จึงได้ชักนำให้มาอยู่ที่ ท็อปไลน์ฯ 
ผลงาน.
บันทึกการแสดงสด สุดยอดหมอลำซิ่ง ชุดที่ 1-10 บัวผัน ทังโส ประชัน ศรีจันทร์ วีสี
ป่าฮอยา

ป่าฮอยา  ป่าแห่งหนึ่ง ใกล้กับเมืองคลูช-นาโปกา ในภูมิภาคทรานซิลเวเนีย ประเทศโรมาเนีย เป็นป่าที่มีเนื้อที่ประมาณ 295 เฮกเตอร์ (729.0 เอเคอร์ หรือ 3 ตารางกิโลเมตร) โดยเป็นป่าที่ได้ชื่อว่าลึกลับและเต็มไปด้วยเรื่องราวเหนือธรรมชาติไม่สามารถหาคำอธิบายได้ จนได้ชื่อว่า "สามเหลี่ยมเบอร์มิวดาทรานซิลเวเนีย" หรือ "สามเหลี่ยมเบอร์มิวดาโรมาเนีย"
ใจกลางของป่าจะมีพื้นที่เป็นวงกลม เห็นได้ชัดจากบนท้องฟ้า ซึ่งวงกลมตรงนี้ไม่มีต้นไม้ใด ๆ ขึ้นอยู่เลยเป็นที่น่าประหลาด โดยไม่มีใครทราบเหตุผล และเมื่อถ่ายภาพด้วยกล้องจับความร้อนจากบนอากาศ ก็เห็นความร้อนที่ชัดเจนจากที่นี่ ผิดกับพื้นที่ป่าโดยรอบ และพื้นที่วงกลมนี้เป็นสถานที่ที่มีรายงานเรื่องลึกลับมากที่สุดในป่า เช่น แสงไฟประหลาดที่มักปรากฏขึ้น หรือพลังงานลึกลับที่ไม่มีใครอธิบายได้ มีบางคนได้เข้าไปในพื้นที่แห่งนี้และเล่าว่าตัวเขาถูกอะไรบางอย่างผลักดันให้กระเด็นไปไกลราว 2–4 เมตร ซึ่งชาวพื้นถิ่นที่อาศัยอยู่แถบนี้ต่างหวาดกลัวและไม่มีใครกล้าเข้าไปในป่านี้ มีผู้หญิงคนหนึ่งเล่าว่า ในสมัยที่เธอยังเด็ก มีผู้ชายกลุ่มหนึ่งได้เข้าไปในป่า ที่สุดก็หายไป ก่อนที่ถูกพบว่าทั้งหมดได้แขวนคอตาย แต่ผู้ที่อาศัยอยู่แถบนี้เชื่อว่าเป็นเพราะถูกอำนาจของผีหรือปิศาจที่สิงอยู่ในป่าบังคับให้พวกเขาทำเช่นนั้น
ในช่วงทศวรรษที่ 60 ศาสตราจารย์ อเล็กซานดรู ซิฟต์ นักวิชาการด้านชีววิทยาได้ลงพื้นที่สำรวจและเก็บข้อมูลเกี่ยวกับป่าแห่งนี้ โดยได้ศึกษาถึงปรากฏการณ์แสงและพลังแม่เหล็กที่เกิดขึ้นที่นี่ โดยได้หลักฐานเป็นภาพถ่ายจำนวนมาก โดยเชื่อว่าอาจเชื่อมโยงกับยูเอฟโอ หรือสิ่งมีชีวิตทรงภูมิปัญญาจากนอกโลก และได้รับความสนใจและศึกษามากขึ้นในช่วงทศวรรษที่ 70 แต่หลังจากซิฟต์เสียชีวิตไปในปี ค.ศ. 1993 หลักฐานทั้งหมดก็หายไปด้วย
อย่างไรก็ตาม ในปัจจุบันป่าฮอยาก็กลายเป็นสถานที่ท่องเที่ยวแห่งหนึ่งสำหรับผู้ที่สนใจในเรื่องแปลก ๆ โดยมีหลักฐานเพียงเล็กน้อยที่ก่อให้เกิดความคลางแคลงเหล่านี้ทำให้จุดสนใจในแง่ของความบันเทิง
จักรพรรดิยูเรียกุ

จักรพรรดิยูเรียกุ (ค.ศ. 417/18 – 479) เป็นจักรพรรดิญี่ปุ่นองค์ที่ 21 ตามลำดับการสืบราชสันตติวงศ์แบบดั้งเดิม "โคจิกิ"รายงานว่า จักรพรรดิครองราชย์ในวันที่ 13 เดือน 11 ค.ศ. 456 (เฮชิง) จนกระทั่งสวรรคตในวันที่ 7 เดือน 8 ค.ศ. 479 (คิบิ) พระองค์เป็นจักรพรรดิญี่ปุ่นองค์แรกที่สามารถยืนยันผ่านทางโบราณคดี
เรื่องเล่ากึ่งก่อนประวัติศาสตร์.
ข้อมูลเกี่ยวกับพระองค์ปรากฏใน"โคจิกิ"และ"นิฮงโชกิ" ซึ่งเรียกรวมกันเป็น "คิกิ"  หรือ "พงศาวดารญี่ปุ่น" โดยใน"คิกิ"ระบุว่า ยูเรียกุเสด็จพระราชสมภพจาก "โอชิกะ โนะ โอนากัตสึฮิเมะ"  ในช่วง ค.ศ. 417 หรือ 418 และได้รับพระราชทานนามว่า โอฮัตสึเซะ โนะ วากาตาเกรุ 
ขึ้นครองราชย์.
โอฮัตสึเซะทรงพิโรธอย่างมากเมื่อรู้ว่าจักรพรรดิอังโก พระเชษฐา ถูกปลงพระชนม์ใน ค.ศ. 456 พระองค์จึงสงสัยต่อพระเชษฐาสองพระองค์ทันทีว่าเป็นผู้สมรู้ร่วมคิด สิ่งแรกที่โอฮัตสึเซะทรงทำคือถามเจ้าชายเจ้าชายชิราฮิโกะถึงสิ่งที่อาจเกิดขึ้น ชิราฮิโกะรู้เป็นนัยว่ารู้ว่าโอฮัตสึเซะกำลังทำเรื่องไม่ดี ดังนั้นพระองค์าจึงประทับเงียบ ซึ่งทำให้โอฮัตสึเซะตัดสินพระทัยปลงพระชนม์ทั้งสองพระองค์ทีละคนด้วยดาบ จากนั้น พระองค์นำความพิโรธไปใส่แก่มาโยวะ โนะ โอกิมิ (เจ้าชายมาโยวะ) เด็กหนุ่มมือสังหาร และคูโรฮิโกะ พระเชษฐาอีกพระองค์ด้วยการเผาจนสิ้นพระชนม์ ทำให้เหลือเพียงเจ้าชายอิจิโนเบะ โนะ โอชิวะ พระราชโอรสองค์โตของจักรพรรดิริจูในการแย่งชิงบัลลังก์
โอฮัตสึเซะรู้สึกไม่พอพระทัยที่อังโกต้องการยกอาณาจักรให้แก่อิจิโนเบะอย่างเป็นทางการ ทั้งนิฮงโชกิและโคจิกิบรรยายว่าโอฮัตสึเซะพาเจ้าชายอิจิโนเบะและเจ้าชายมิมะ พระอนุชาของพระองค์ ไปล่าสัตว์และสังหารทั้งสองอย่าง "อกตัญญู" เหล่าพระราชโอรสของเจ้าชายอิจิโนเบะ (ภายหลังขึ้นครองราชย์เป็นจักรพรรดิเค็นโซและจักรพรรดินิงเก็ง) หลบหนีไปซ่อนตัวที่แคว้นฮาริมะ หลังจากนั้นโอฮัตสึเซะ (ภายหลังรู้จักในฐานะ จักรพรรดิยูเรียกุ) ขึ้นครองราชย์ในช่วงพฤศจิกายน ค.ศ. 456 จักรพรรดิองค์ใหม่แต่งตั้งให้ "อาซากูระ โนะ มิยะ" ที่ซากูราอิเป็นที่ตั้งพระราชวัง คูซากะ โนะ ฮาตาบิ โนะ ฮิเมะ พระมเหสีหม้ายของจักรพรรดิริจู ได้รับการแต่งตั้งเป็นจักรพรรดินีร่วมกับนางสนมสามพระองค์ในเดือนมีนาคม ค.ศ. 457
รัชสมัย.
"คิกิ"บันทึกไว้ว่า รัชสมัยจักรพรรดิยูเรียกุเต็มไปด้วยความอยุติธรรมและความโหดร้าย องค์จักรพรรดิทรงสังหารชายและหญิงอย่างไม่เลือกหน้าจำนวนมากจนราษฎรกล่าวถึงพระองค์เป็น จักรพรรดิแห่งความชั่วร้ายอันใหญ่หลวง อย่างไรก็ตาม มีข้อสังเกตว่ายูเรียกุทรงปรับปรุงพฤติกรรมหลังจากได้รับคำตักเตือนจากจักรพรรดินี ในด้านบวก ยูเรียกุทรงสนับสนุนศิลปะและหัตถกรรมเป็นอย่างมาก ทรงเริ่มประเพณีให้จักรพรรดินีเป็นผู้เพาะพันธุ์หนอนไหม และได้ทรงขอพระราชทานช่างฝีมือผู้เชี่ยวชาญมาจากแพ็กเจ (เกาหลี) แม้ว่าจักรพรรดินีไม่ได้ให้กำเนิดพระราชโอรสธิดา จักรพรรดิยูเรียกุทรงมีพระราชโอรส 3 พระองค์ และพระราชธิดา 2 พระองค์จากนางสนม
ในปีรัชสมัยที่ 22 (ค.ศ. 477) ยูเรียกุทรงย้ายวัดโทโยเกโอโฮกามิ (ปัจจุบัน: วัดไกกุ) จากทัมบะไปยังยามาดะในอิเซะ
ออสการ์ คาห์ล

ออสการ์ คาห์ล (เกิด 17 ตุลาคม 2540) เป็นอดีตนักฟุตบอลอาชีพชาวไทยที่เล่นในตำแหน่งกองหลังและกองกลาง
อาชีพ.
ก่อนฤดูกาล 2560 คาห์ลเซ็นสัญญาร่วมทีมแบงค็อก ยูไนเต็ด หลังจากเล่นให้กับอะคาเดมี่ของเอไอเค 1 ในสโมสรที่ประสบความสำเร็จมากที่สุดในสวีเดน
ก่อนฤดูกาล 2564 เขาเซ็นสัญญากับระยองในไทยลีกหลังจากเล่นให้กับระนอง ยูไนเต็ดในดิวิชัน 2
รุ่งนภา แสงศิลป์

รุ่งนภา แสงศิลป์ หรือ กิ๊ก (เกิด 29 สิงหาคม พ.ศ. 2535) ศิลปินนักร้องชาวไทย เป็นนักร้องลูกทุ่ง, หมอลำ มีผลงานที่มีชื่อเสียงคือเพลง สาวเลยยังรอ
ประวัติ.
กิ๊ก (รุ่งนภา เพ็งดี หรือ รุ่งนภา แสงศิลป์) เป็นสาวงามหมอลำแต่กำเนิด มีภูมิลำเนาอยู่ที่ ต.คำน้ำแซบ อ.วารินชำราบ จ.อุบลราชธานี จบการศึกษาสาขาวิชารัฐประศาสนศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏอุบลราชธานี และปัจจุบัน กิ๊ก รุ่งนภา ก็เป็นศิลปินในสังกัดท็อปไลน์ไดมอนด์เต็มตัว กิ๊ก รุ่งนภา โด่งดังจากการร้องเพลงหมอลำในจังหวัดทั่วภาคอีสาน ด้วยลีลาร้องเพลงช้าที่กินใจ เพลงเร็วที่สนุกสนาน บวกกับเครื่องแต่งกายเน้นความสวยเซ็กซี่ โชว์สรีระของสาวหุ่นเพรียวบาง แต่มีเชปสวยได้ใจ ก็ทำให้กิ๊ก รุ่งนภา เข้ามาครองใจคนหมอลำได้ไม่ยาก โดยมีเพลงดัง ๆ เช่น สาวเลยยังรอ, ลำกลอนสามช่า, รุ่งนภา วอนแฟน, ฉันไม่ใช่เซเว่น, ชมรมคนผัวเผลอ เป็นต้ นอกเหนือจากงานร้องเพลงเดี่ยวแล้ว 
กิ๊ก รุ่งนภา ยังมีงานร้องเพลงคู่ด้วย อาทิ คู่กับ วุธ ศราวุธ เสียงกังวาล, วิเชียร ไชยเลิศ, เด่นชัย วงศ์สามารถ และล่าสุดกับการจับคู่กันกับ สดนำชัย อินธิวงศ์ หนุ่มตี๋หน้าตาดี ที่มีเสียงลูกคอไพเราะเข้ากันกับ กิ๊ก รุ่งนภา จนทำให้หลายคนถามหา กิ๊ก รุ่งนภา และ สดนำชัย อยู่เสมอ
เงาเสน่หา

เงาเสน่หา เป็นละครโทรทัศน์ไทย แนวโรแมนติก-ดราม่า - สะเทือนขวัญ จากบทประพันธ์ของ องอาจ สิงห์ลำพอง, อาณาจินต์ บทโทรทัศน์ องอาจ สิงห์ลำพอง, ศิกานต์ กำกับการแสดงโดย องอาจ สิงห์ลำพอง นำแสดงโดย สราวุธ มาตรทอง, ปริศนา กัมพูสิริ,กวิยณัฎฐ์ แฮร์มันน์ และนักแสดงชั้นนำอีกมากมาย เริ่มออกอากาศตอนแรกวันที่ 13 มีนาคม พ.ศ. 2560–30 พฤษภาคม พ.ศ. 2560 ทุกวันจันทร์ - อังคาร เวลา 20.35 น.และตั้งแต่วันที่ 20 มีนาคม พ.ศ. 2560 ทุกวันจันทร์ - อังคาร เวลา 09.45 / 20.05 ต่อจากละครเรื่อง ระบำไฟ ทางสถานีโทรทัศน์ช่อง 8
เรื่องย่อ.
ความรักที่เกิดขึ้นที่ประเทศเกาหลีใต้ ระหว่าง “นิสา” ไกด์สาวกับ “พงศธร” ผู้จัดการสายการบินรอยัลแอร์ไลน์นั้นเป็นเหมือนพรหมลิขิตที่ทำให้ทั้งคู่ได้มาเจอกัน พงศธรบอกกับนิสาว่าเขารักทุกสิ่งที่เป็นเธอ และขอร้องว่าอย่าเปลี่ยนไป นิสายอมเชื่อและวาดฝันถึงตอนจบที่มีความสุขสวยงาม แต่พงศธรทรยศความเชื่อใจของนิสาด้วยการกำจัดเธอทิ้งแล้วเลือกแต่งงานกับ “วิริยา” ลูกสาวเจ้าของสายการบินเพราะความทะยานอยากของตัวเอง นิสาจึงตัดสินใจทิ้งตัวตนเดิมหลบซ่อนตัวเองไว้ในเงา…และรอวันกลับมาเพื่อทวงทุกทางอย่างคืน
การตอบรับ.
เรตติ้ง.
การตอบรับจองละครเรื่องนี้ทั้งหมด 20 ตอนที่ได้ออกอากาศไป (เมื่อวันที่ 13 มีนาคม พ.ศ. 2560 - 30 พฤษภาคม พ.ศ. 2560) Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยตั้งแต่ตอนที่ 1-20 อยู่ที่ 0.88
เชลยศึก (ละครโทรทัศน์ไทย)

เชลยศึก เป็นละครโทรทัศน์ไทย แนวพีเรียด-ดราม่า ผลิตโดย บริษัท อาร์เอส จำกัด โดยผู้จัด บทประพันธ์โดย ตัวกลม บทโทรทัศน์โดย สิริวัฒน์69, แสงแรก กำกับการแสดงโดย อัครพล อัครเศรณี นำแสดงโดย ปภาวิน หงษ์ขจร,ษริกา สารทศิลป์ศุภา, เวฬุรีย์ ดิษยบุตร, ปริศนา กัมพูสิริ และนักแสดงชั้นนำอีกมากมาย เริ่มออกอากาศตอนแรกวันพฤหัสบดีที่ 25 มกราคม พ.ศ. 2560 ทุกวันพุธ- พฤหัส เวลา 09.00 / 20.00 น. และตั้งแต่วันที่ 15 มีนาคม พ.ศ. 2560 ทุกวัน พุธ - พฤหัส เวลา 20.35 น.และตั้งแต่วันที่ 22 มีนาคม พ.ศ. 2560 ทุกวัน พุธ - พฤหัส เวลา 9.45 / 20.05 น.
เรื่องย่อ.
เรื่องราวเกิดขึ้นในสมัย สงคราม จีน-อยุธยา ใน พ.ศ. 2101 - พ.ศ. 2102 เป็นการขัดแย้งระหว่างราชวงศ์สุพรรณภูมิ กับราชวงศ์หมิง เมื่อนักการทูตอยุธยาไปถวายเครื่องราชบรรณาการแก่จักรพรรดิเจิ้งถง เมื่อกำลังเดินทางไปได้มีกลุ่มโจรกลุ่มหนึ่งดักปล้นระหว่างทาง ซึ่งในนั้นมี เจ้าชายของราชวงศ์หมิงอยู่ด้วย จึงทำให้เสียขบวน และทำให้พระองค์ท่านสิ้นพระชนม์ในเวลาต่อมา เมื่อข่าวนี้ไปถึงหูจักรพรรดิเจิ้งถง พระองค์ทรงกริ้วมาก จึงได้ส่งเรื่องไปถึงสมเด็จพระมหาจักรพรรดิด้วยข้อเรียกร้อง 2 ประการคือ 1.ฝ่ายอยุธยาจะต้องจ่ายเงินชดเชยค่าเสียหายเป็นเงิน 1,000,000 หยวน (3,000,000 บาทในปัจจุบัน) 2.หรืออยุธยาจะยอมยกเมืองเชียงรายให้แก่จีน ซึ่งสมเด็จพระมหาจักรพรรดิปฏิเสธทั้ง 2 ข้อ โดนให้เหตุผลว่าอยุธยาไม่เป็นฝ่ายผิด เพราะการปล้นครั้งนี้เกิดขึ้นในดินแดนมณฑลยูนนานของจีน จึงทำให้วันที่ 21 เมษยน พ.ศ2101 ราชวงศ์หมิงจึงประกาศสงครามใน อาณาจักรอยุธยา ผลก็คือฝ่ายอยุธยาไม่สามารถต้านทานกองทัพราชวงศ์หมิงได้ จึงแลกเปลี่ยนเชลยศึกของกันและกัน และ กล้า คือหนึ่งในทหารที่เป็นเชลย กล้าจึงจำต้องเอาตัวรอดออกมาให้ได้
ข้อมูลการออกอากาศ.
ตั้งแต่วันที่ 2 - 3 , 9 - 10 , 16 - 17 , 23 - 24 ตุลาคม พ.ศ. 2560 ทางสถานีมีความจำเป็นที่จะต้องงดการออกอากาศละครเรื่องเงาอาถรรพ์ออกไปในช่วงวันดังกล่าว เนื่องมาจากตลอดทั้งเดือนตุลาคมทางสถานีได้รับคำสั่งให้งดการออกอากาศละครโทรทัศน์หรือรายการโทรทัศน์ที่สื่อถึงความบันเทิงรื่นเริงใจเนื่องมาจากงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช (รัชกาลที่ 9 แห่งราชวงศ์จักรี) ที่จะมีขึ้นในระหว่างวันที่ 25 - 29 ตุลาคม พ.ศ. 2560 ซึ่งได้รับคำสั่งและแนวทางในการออกอากาศรายการโทรทัศน์รวมไปถึงสื่อโฆษณาต่างๆ ผ่านทางสถานีโทรทัศน์ไทยทุกสถานี จากสมาคมมีเดียเอเยนซี่ และธุรกิจสื่อแห่งประเทศไทย (MAAT) โดยกำหนดการออกอากาศละครเรื่องนี้จะกลับมาออกอากาศตามปกติในวันจันทร์ที่ 30 ตุลาคม พ.ศ. 2560 เป็นต้นไป โดยช่อง 8 จะนำละครเรื่องเชลยศึก (ละครโทรทัศน์ไทย) มารีรันออกอากาศแทน ถึงวันที่ 1-12 ตุลาคม พ.ศ. 2560 ออกอากาศทุกวันจันทร์-อาทิตย์ เวลา 18.50 น. แทนละครเรื่องเงาอาถรรพ์ และ ละครเรื่องใจลวง
เรตติ้ง.
การตอบรับของละครเรื่องนี้ทั้งหมด 20 ตอน ตอนที่ได้ออกอากาศไป (เมื่อวันที่ 25 มกราคม พ.ศ. 2560 - 30 มีนาคม พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.89
ม็อบ (แก้ความกำกวม)

ม็อบ (Mob) อาจหมายถึง
อัลบั้มเพลง.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ทรายย้อมสี

ทรายย้อมสี เป็นละครโทรทัศน์แนวดราม่า จากบทประพันธ์ของ กฤษณา อโศกสิน โดยนำมาสร้างเป็นละครโทรทัศน์มาแล้ว 2 ครั้ง 
ครั้งแรกเมื่อปี พ.ศ. 2541 โดย บริษัท ทีวีซีน จำกัด บทโทรทัศน์ เพชร กำกับการแสดงโดย ยุทธนา ลอพันธุ์ไพบูลย์ นำแสดงโดย ปรียานุช ปานประดับ, ชัยวัฒน์ ฮิลเดอบรานด์, พรชิตา ณ สงขลา, สันติสุข พรหมศิริ ออกอากาศทุกพุธ-วันพฤหัสบดี เวลา 20.20 - 22.20 น. ทางช่อง 3
ครั้งที่ 2 ในปี พ.ศ. 2560 สร้างโดย อาร์เอส บทโทรทัศน์โดย วาทินีย์ กำกับการแสดงโดย บรรเจิด พุทธโศภิษฐ์ นำแสดงโดย นิดา พัชรวีระพงษ์, เกริกพล มัสยวาณิช, อภิวิชญ์ จักษ์ตรีมงคล ออกอากาศทุกวันจันทร์-อังคาร เวลา 20:30 - 22:00 น. ทางช่อง 8 เริ่มตอนแรกวันจันทร์ที่ 5 มิถุนายน พ.ศ. 2560−8 สิงหาคม พ.ศ. 2560 และตั้งแต่วันที่ 3 กรกฎาคม พ.ศ. 2560 ออกอากาศทุกวันจันทร์-อังคาร เวลา 20:30 - 21:45 น. ทางช่อง 8
การตอบรับ.
เรตติ้ง.
การตอบรับของละครเรื่องนี้ทั้งหมด 20 ตอนที่ได้ออกอากาศไป (เมื่อวันที่ 5 มิถุนายน พ.ศ. 2560 - 8 สิงหาคม พ.ศ. 2560) Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยตั้งแต่ตอนที่ 1-20 อยู่ที่ 0.88
เจ้าชายคาลอส ดยุกแห่งปาร์มา

เจ้าชายคาลอส ดยุกแห่งปาร์มา  เป็นพระโอรสพระองค์ใหญ่ ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ อันเนอมารี ดัชเชสแห่งปาร์มา มีพระบุตร 3 พระองค์ ภายหลังพระบิดาสิ้นพระชนม์ พระองค์จึงดำรงพระอิสริยยศ ดยุกแห่งปาร์มา
เจ้าหญิงมาร์การิตาแห่งบูร์บง-ปาร์มา เคาน์เตสแห่งโคโรโน

เจ้าหญิงมาร์การิตาแห่งบูรบง-ปาร์มา เคาน์เตสแห่งโคโรโน  เป็นพระธิดาพระองค์แรก ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสจำนวน 2 ครั้ง มีพระบุตร 2 คน
สโตนบริดจ์โรด

สโตนบริดจ์โรด หรือชื่ออย่างเป็นทางการว่า คัฟลิงก์ สเตเดียม เป็นสนามกีฬาอเนกประสงค์ ตั้งอยู่ที่นอร์ทฟลีต เทศมณฑลเคนต์ ประเทศอังกฤษ สนามแห่งนี้ถูกใช้งานในด้านการแข่งขันฟุตบอลเป็นหลัก ก่อสร้างขึ้นในปี ค.ศ. 1905 เคยใช้เป็นสนามเหย้าของสโมสรฟุตบอลนอร์ทฟลีตยูไนเต็ด ในช่วงก่อนจะควบรวมกิจการกับสโมสรฟุตบอลเกรฟเซนด์ยูไนเต็ดในปี ค.ศ. 1946 ปัจจุบันใช้เป็นสนามเหย้าของสโมสรฟุตบอลเอ็บส์ฟลีตยูไนเต็ด (หรือชื่อเดิมคือเกรฟเซนด์แอนด์นอร์ทฟลีต)โดยสนามแห่งนี้จัดเป็นสนามที่ถูกใช้เป็นสนามเหย้าในการแข่งขันฟุตบอลมากกว่า 100 ปี
นอกจากนี้ในช่วงระหว่างปี ค.ศ. 2000 ถึง 2006 สโมสรคู่แข่งสำคัญของเอ็บส์ฟลีตยูไนเต็ด อย่าง "สโมสรฟุตบอลดาร์ทฟอร์ด" ก็เคยใช้สนามแห่งนี้เป็นสนามเหย้าร่วมกันกับเอ็บส์ฟลีตยูไนเต็ด รวมถึง "สโมสรฟุตบอลจิลลิงงัม" ที่เคยใช้เป็นสนามเหย้าในฤดูกาล 1960 - 1961 นอกจากนี้ชาร์ลตันแอธเลติกยังได้ใช้สนามแห่งนี้เป็นสนามเหย้าสำหรับการแข่งขันของทีมสำรอง
ในเดือนกรกฎาคม ค.ศ. 2014 บริษัทรับเหมาก่อสร้างของอังกฤษอย่างพีเอชบี คอนสตรักชัน ได้เข้ามาเป็นผู้สนับสนุนหลักและได้สิทธิในการใช้ชื่อสนาม สนามแห่งนี้จึงมีชื่ออย่างเป็นทางการตามผู้สนับสนุนว่า เดอะ พีเอชบี สเตเดียม ตั้งแต่ฤดูกาล 2014–15 จนถึงฤดูกาล 2016–17
ต่อมาภายหลังจากหมดสัญญากับบริษัทพีเอชบี เดือนตุลาคม ค.ศ. 2017 บริษัทคัฟลิงก์ ได้บรรลุข้อตกลงในการใช้ชื่อสนาม ทำให้ในฤดูกาล 2017-18 สนามแห่งนี้จึงมีชื่อว่า คัฟลิงก์ สเตเดียม
คมชัดลึก อวอร์ด ครั้งที่ 14

คมชัดลึก อวอร์ด ครั้งที่ 14 เป็นงานประกาศรางวัลคมชัดลึก อวอร์ด ในครั้งที่ 14 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2559 พิธีการมอบรางวัลมีขึ้นในวันที่ 14 มิถุนายน พ.ศ. 2560 ณ หอประชุมใหญ่ ศูนย์วัฒนธรรมแห่งประเทศไทย
รางวัล.
ประเภทภาพยนตร์และละครโทรทัศน์.
ผู้ชนะจะขึ้น ตัวหนา(‡)
กาเลโก

กาเลโก  หรือ กาลาโก หรือที่เรียกว่า บุชเบบี้ เป็นวงศ์ของสัตว์เลี้ยงลูกด้วยนมขนาดเล็ก จัดอยู่ในอันดับไพรเมตหรือลิง เป็นสัตว์หากินกลางคืนที่พบในทวีปแอฟริกา
พฤติกรรมในกลุ่ม.
โดยทั่วไป กาเลโกมักใช้ชีวิตตามลำพัง และในกลุ่ม ซึ่งทั้งสองพฤติกรรมนี้ สามารถพบเห็นได้เวลากาเลโกเล่นกัน สัตว์ในวงศ์นี้ มักห้อยโหนไปมาจากกิ่งไม้ ปีนป่ายต้นไม้ หรือโยนขว้างสิ่งของ การละเล่น ได้แก่ การเล่นต่อสู้ การเล่นเสริมสวย และการวิ่งเล่นตามกัน โดยเมื่อเวลาสองตัววิ่งเล่นไล่ตามกัน ทั้งสองมักจะกระโดดและวิ่งไล่กันตามต้นไม้ ตัวที่มีอายุแก่กว่าตัวอื่น มักจะชอบนอนพักตามลำพัง ในขณะที่ตัวที่ยังอายุน้อย มักจะชอบเล่นกันอยู่ในฝูง พฤติกรรมนี้ สามารถพบเจอได้ในสปีชีส์ "Galago garnetti" ซึ่งตัวที่เป็นแม่มักจะปล่อยลูกอ่อนหลาย ๆ ตัว ทิ้งไว้ตามลำพังเป็นระยะยาวนาน และมักจะไม่ห้ามลูกอ่อนของตน ถ้าลูกอ่อนจะหนีจากตนไป ตรงกันข้ามกันกับลูก ๆ ซึ่ง พยายามจะตามติดแม่ของตนอย่างใกล้ชิด และจะเป็นฝ่ายเริ่มต้นการสื่อสารกับแม่ก่อน
พฤติกรรมการเสริมสวย มีความสำคัญยิ่งกับชีวิตประจำวันของกาเลโก โดยส่วนใหญ่มักจะเสริมสวยตนเอง ก่อนการพักผ่อนและขณะการพักผ่อน การเสริมสวย เป็นพฤติกรรมของตัวผู้เท่านั้น โดยตัวเมียมักจะไม่ยอมให้ตัวผู้เสริมสวยมัน
เรซิเดนต์อีวิล (ภาพยนตร์ชุด)

เรซิเดนต์อีวิล  เป็นซีรีส์ภาพยนตร์สยองขวัญหลายเรื่อง ที่มีจุดเริ่มต้นมาจากภาพยนตร์เรื่อง ผีชีวะ ภาพยนตร์สยองขวัญ ที่นำแสดงโดย มิลล่า โจโววิช ที่ออกฉายเมื่อ ค.ศ. 2002 ซึ่งมีทั้งหมด 6 ภาค โดยแต่ละภาค มีเนื้อหาส่วนใหญ่ และตัวละครอิงมาจากเกม เรซิเดนต์อีวิล ทุก ๆ ภาค
ภาพยนตร์เรื่อง ผีชีวะ สร้างชื่อเสียงให้กับทั้งมิลล่า โจโววิช และทีมผู้สร้างอย่างมหาศาล ด้วยรายได้ที่ถล่มทลายในหลักร้อยล้านเหรียญสหรัฐในทุก ๆ ภาค ต่อมาจึงมีการสร้างภาพยนตร์ภาคต่ออีก 5 ภาค ได้แก่
ในปีค.ศ. 2021 ภาพยนตร์ฉบับรีบู๊ตที่อ้างอิงเนื้อหาและตัวละครจากเกมได้ออกฉาย
ภาษาอังกฤษสมัยกลาง

ภาษาอังกฤษสมัยกลาง (หรือย่อเป็น ME) เป็นชื่อที่นักภาษาศาสตร์ใช้เรียกภาษาอังกฤษในหลากหลายรูปแบบ เป็นภาษาที่ใช้สื่อสารตั้งแต่สมัยชาวนอร์มันพิชิตอังกฤษใน ค.ศ. 1066 และช่วงหลังของศตวรรษที่ 15 อย่างไรก็ตาม ช่วงเวลาที่มีการพูดภาษานี้ยังขาดความแน่นอนเพราะนักวิชาการมีความเห็นไม่ตรงกัน แต่พจนานุกรมภาษาอังกฤษของออกซ์ฟอร์ดได้ระบุว่ามีการพูดจาก ค.ศ. 1150 ถึง 1500 นอกจากนี้ ช่วงหลังศวรรษที่ 15 เป็นสมัยที่ภาษาอังกฤษในลอนดอนมีการเขียนตามมาตรฐานแชนเซอรี (Chancery Standard) โดยมาตรฐานนี้ ได้กลายเป็นมาตรฐานการใช้ภาษาอังกฤษในราชอาณาจักรอังกฤษ แต่ช่วงหลังศตวรรษที่ 15 ถึง ค.ศ. 1650 ภาษาที่ใช้สื่อสารในแคว้นอังกฤษถือว่าเป็น ภาษาอังกฤษสมัยใหม่ตอนต้น (Early Modern English) 
ภาษาอังกฤษสมัยกลางมีความแตกต่างกับภาษาอังกฤษเก่าตรงที่ ภาษาอังกฤษเก่าได้ใช้มาตรฐานการสะกดตามภาษาแซกซอนตะวันตกตอนปลาย เป็นมาตรฐานสมัยก่อนชาวฝรั่งเศสนอร์มันได้ยึดครองอังกฤษ จากนั้น ภาษาอังกฤษก็เริ่มมีการสะกดหลายรูปแบบ (และมีภาษาถิ่นอีกหลายภาษาด้วย) อย่างไรก็ตาม ความหลากหลายในการสะกดเหล่านี้ ไม่ได้แสดงถึงรูปแบบของภาษาที่ชาวอังกฤษใช้สื่อสารก่อน ค.ศ. 1066 แต่กลับแสดงให้เห็นว่า เวสเซ็กซ์ไม่ได้เป็นสถานที่เดียวที่ผลิตเอกสารและวรรณกรรมภาษาอังกฤษ เพราะยังมีเมืองอื่นอีกที่มีการเขียนภาษาอังกฤษแต่เขียนตามสำเนียงตนเอง เมื่อเวลาผ่านไป เมืองต่าง ๆ เช่น นอร์ทธัมเบรีย อีสต์แองกเลีย และลอนดอน ก็ค่อย ๆ กลายเป็นศูนย์กลางของการตีพิมพ์เอกสารหรือวรรณกรรมภาษาอังกฤษ โดยมีรูปแบบการเขียนการสะกดที่ต่างกัน
ในสมัยเดียวกัน ภาษาอังกฤษสำเนียงนอร์ธัมเบรีย ซึ่งมีการพูดในภาคตะวันออกเฉียงใต้ของสกอตแลนด์ ได้มีวิวัฒนาการเป็นภาษาสกอตส์ในปัจจุบัน
เลขฐานสองหน่วยจินตภาพ

เลขฐานสองหน่วยจินตภาพ เป็นระบบเลขฐานที่คิดค้นโดย โดนัลด์ คนูธ ในปี พ.ศ. 2503 โดยใช้จำนวนเชิงซ้อน 2i เป็นเลขฐาน ซึ่งสามารถทำให้ระบบเลขนี้สามารถแสดงจำนวนเชิงซ้อนได้ทุกตัวโดยใช้เพียงแค่จำนวน 0, 1, 2 และ 3 (นอกจากนี้ยังใช้แสดงจำนวนที่น้อยกว่าศูนย์ได้โดยไม่ต้องใช้เครื่องหมายลบ เช่น -1 ในระบบเลขฐานสิบ จะมีค่าเท่ากับ 103 ในระบบเลขฐานสองหน่วยจินตภาพ)
การแปลงเลขฐานสองหน่วยจินตภาพ.
ในการแปลงจากเลขฐานสองหน่วยจินตภาพ มาเป็นเลขฐานสิบนั้น จะต้องใช้สูตรต่อไปนี้ ...+(d3)(b)3+(d2)(b)2+(d1)(b)+d0 โดยกำหนดให้ชุดเลขฐาน ...d3d2d1d0 อยู่ในระบบเลขฐาน b
สำหรับกรณีของเลขฐานสองหน่วยจินตภาพ b จะมีค่าเป็น 2i
ตัวอย่าง.
ในการเปลี่ยน 11012i ให้เป็นเลขฐานสิบ จะต้องเติมสูตรข้างบน จะได้
(1)(2i)3+(1)(2i)2+(0)(2i)+1=-8i-4+0+1=-3-8i
Ñ

Ñ (ตัวใหญ่: Ñ, ตัวเล็ก: ñ) เป็นตัวอักษรละตินยุคใหม่ซึ่งเกิดจากการใส่เครื่องหมายทิลเดบนตัวอักษร N ตัว Ñ ได้รับการจัดให้เป็นส่วนหนึ่งของชุดตัวอักษรภาษาสเปนอย่างเป็นทางการในพุทธศตวรรษที่ 23 แต่ก็มีการใช้ในภาษากาลิเซีย, ภาษาอัสตูเรียส, ภาษาบาสก์, ภาษาอารากอน, ภาษาชาบากาโน, ภาษาฟิลิปีโน, ภาษาเกชัว และภาษาเตตุน รวมไปถึงในการถอดอักษรกลุ่มภาษาโตคาเรียนและภาษาสันสกฤตเป็นอักษรละติน โดยแทนเสียงนาสิก เพดานแข็ง แต่ในภาษาตาตาร์ไครเมียใช้แทนเสียงนาสิก เพดานอ่อน ส่วนในภาษาเบรอตาญและภาษาโรฮีนจา ตัวอักษรนี้เป็นตัวบ่งชี้ว่าสระที่อยู่ข้างหน้าออกเสียงเป็นสระนาสิก
Ñ แตกต่างกับตัวอักษรอื่น ๆ ที่มีเครื่องหมายเสริมสัทอักษรกำกับ (เช่น Ü ในภาษาสเปน, ภาษากาลิเซีย, ภาษาอัสตูเรียส และภาษาเลออน) ตรงที่มันมีฐานะเป็นตัวอักษรต่างหากตัวหนึ่งในภาษาเหล่านั้น (ยกเว้นภาษาเบรอตาญ) โดยมีชื่อเรียกเป็นของตัวเอง (ภาษาสเปนเรียก "เอเญ",) และมีตำแหน่งเป็นของตัวเองในชุดตัวอักษร (ต่อจาก N) จากมุมมองนี้ ความเป็นเอกเทศของตัว Ñ จึงคล้ายคลึงกับตัว W ในภาษาอังกฤษ (ซึ่งมาจากการเขียนตัว V ติดกันในอดีต เหมือนกับตัว Ñ ซึ่งมาจากการเขียนตัว N ติดกัน)
ความสำคัญทางวัฒนธรรม.
ตัวอักษร Ñ กลายเป็นสิ่งแสดงอัตลักษณ์ของภาษาสเปน กองทัพอากาศแห่งสาธารณรัฐสเปนที่ 2 เคยใช้ตัวอักษรนี้ในการระบุอากาศยานของตนเอง
ยุทธจักร ก้อนจันทร์

ยุทธจักร ก้อนจันทร์ (ชื่อเล่น: หนอน; 31 พฤษภาคม พ.ศ. 2525 –) เป็นนักฟุตบอลระดับอาชีพชาวไทยในตำแหน่งกองกลางตัวรับ เขาเคยชนะการแข่งไทยลีก 2 ครั้งกับบุรีรัมย์ ยูไนเต็ด รวมถึงชนะการแข่งวีลีก 1 ครั้งกับฮหว่างอัญซาลาย
ผลงานในระดับนานาชาติ.
ยุทธจักรเป็นส่วนหนึ่งของทีมชาติไทย ในการแข่งขันไทเกอร์คัพ 2004 จากนั้น เขาก็ว่างเว้นจากการแข่งขันระดับนานาชาติเป็นเวลาหลายปี กระทั่งได้รับการเรียกตัวให้เข้าร่วมทีมจากเกียรติศักดิ์ เสนาเมือง ในเดือนมิถุนายน พ.ศ. 2558
เจ้าชายเจมีแห่งบูร์บง-ปาร์มา เคานต์แห่งบาร์ดี

เจ้าชายเจมีแห่งบูร์บง-ปาร์มา เคานต์แห่งบาร์ดี  เป็นพระโอรสพระองค์ที่ 3 ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ วิกตอเรีย เคอซิเวอร์ยัตช์ (ต่อมา เคาน์เตสวิกตอเรียแห่งบาร์ดี) มีพระธิดา 2 พระองค์
โปเกมอน เดอะมูฟวี่ ตอน ผจญภัยบนหอคอยปีศาจ

โปเกมอน เดอะมูฟวี่ ตอน ผจญภัยบนหอคอยปีศาจ (; โรมาจิ: "Gekijōban Poketto Monsutā Kesshōtō no Teiō"; : lit. "Emperor of the Crystal Tower ENTEI") เป็นภาพยนตร์โปเกมอนเดอะมูฟวี่ที่ 3 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 8 กรกฎาคม พ.ศ. 2543 
เรื่องย่อ.
มอลลี่ เด็กสาวผู้โดดเดี่ยว บังเอิญปล่อยอำนาจของโปเกมอนปริศนา ชึ่งใช้ความฝันและจินตนาการของมอลลี่มาทำให้พวกมันมีชีวิตและอำนาจชั่วร้ายที่สามารถทำให้เมืองกลายเป็นน้ำแข็ง มอลลี่ต้องการมี่แม่ จึงให้ เอ็นตี้ โปเกมอนแห่งตำนาน ไปตามหาแม่ของเธอ แต่ เอ็นตี้ กลับไปลักพาตัวแม่ของซาโตชิ และสะกดจิตให้เธอเป็นแม่ของมอลลี่ ซาโตชิและเพื่อนจึงต้องต่อสู้เพื่อช่วยแม่ของเขากลับมาและทำลายอำนาจมืดที่ปกคลุมเมืองนี้ให้ได้
โปเกมอน เดอะมูฟวี่ ตอน โปเกมอนเรนเจอร์กับเจ้าชายมานาฟี่แห่งท้องทะเล

โปเกมอน เดอะมูฟวี่ ตอน โปเกมอนเรนเจอร์กับเจ้าชายมานาฟี่แห่งท้องทะเล (; โรมาจิ: "Gekijōban Poketto Monsutā Adobansu Jenerēshon Pokemon Renjā to Umi no Ōji Manafi") เป็นภาพยนตร์โปเกมอนเดอะมูฟวี่ที่ 9 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 15 กรกฎาคม พ.ศ. 2549 
เรื่องย่อ.
ซาโตชิและเพื่อนๆ ได้มาเจอกับ คณะมารีน่าโชว์โปเกมอนใต้น้ำและ แจ็คกี้ ซึ่งเป็นโปเกมอนเรนเจอร์ มีหน้าที่ปกป้องเหล่าโปเกมอนแจ็คกี้ มาทำภารกิจนำไข่ของ เจ้าชายแห่งท้องทะเลกลับไปยังวิหารใต้ทะเล โดยมีโจรสลัด แฟนท่อม ตามไล่ล่าหมายจะชิงไข่นี้และแล้วไข่ก็ฟักตัวออกมาเป็น มานาฟี่โปเกมอนที่จะสามารถนำไปยังวิหารใต้ทะเล ในคืน ราหูอมจันทร์
มังงะ:.
มาโกโตะ มิโซบุจิ เขียนมังงะเรื่องโปเกมอนที่มีชื่อเดียวกัน เกมดังกล่าวออกจำหน่ายในประเทศญี่ปุ่นเมื่อปี พ.ศ. 2549 และจำหน่ายเป็นภาษาอังกฤษในสหรัฐอเมริกาเมื่อวันที่ 5 สิงหาคม พ.ศ. 2551
ตระกูลรอธส์ไชลด์

รอธส์ไชลด์ ในภาษาอังกฤษ หรือ โรธชิลด์ ในภาษาเยอรมัน เป็นตระกูลอภิมหาเศรษฐีที่ร่ำรวยที่สุดในโลก สืบเชื้อสายมาจากไมเออร์ อัมส์เชิล โรธชิลด์ (Mayer Amschel Rothschild) ชาวยิวที่อพยพไปยังเยอรมนี และได้เริ่มจัดตั้งธนาคารขึ้นที่นั่นในทศวรรษที่ 1760 ต่อมาเขาให้บุตรชายทั้งห้าคนช่วยบุกเบิกธนาคารของครอบครัวไปยังต่างประเทศ ซึ่งตั้งสาขาอยู่ในห้านครใหญ่ได้แก่ ลอนดอน, ปารีส, ฟรังค์ฟวร์ท, เวียนนา และนาโปลี
ในศตวรรษที่ 19 ตระกูลรอธส์ไชลด์กลายเป็นครอบครัวที่ถือครองทรัพย์สินมากที่สุดในโลก ในปัจจุบันธุรกิจของตระกูลนี้มีทั้งสถาบันการเงิน, อสังหาริมทรัพย์, เหมือง, พลังงาน, ฟาร์มแบบผสม ทรัพย์สินของตระกูลรอธส์ไชลด์มีมากมายมหาศาลเกินกว่าประเมินได้ โดยอาจมีมูลค่ารวมกันถึงสี่แสนล้านดอลลาร์สหรัฐ ด้วยทรัพย์สินที่มากมายมหาศาลเช่นนี้ทำให้เกิดเป็นทฤษฎีสมคบคิดมากมายว่าตระกูลนี้คือผู้บงการกระแสเงินและสถาบันการเงินในโลก และบงการรัฐบาลต่างๆให้ทำสงครามหรือยุติสงครามระหว่างกัน 
ตระกูลรอธส์ไชลด์เป็นผู้ปล่อยกู้แก่รัฐบาลอังกฤษในการทำสงครามกับฝรั่งเศสในช่วงสงครามนโปเลียน ซึ่งในปี 1815 เพียงปีเดียวตระกูลนี้ได้ปล่อยกู้ถึง 9.8 ล้านปอนด์ (เทียบเท่าทองคำ 65 ตัน) ให้แก่ชาติพันธมิตรของอังกฤษเพื่อฟื้นฟูระบบเศรษฐกิจจากสงคราม ตระกูลรอธส์ไชลด์ให้เงินกู้แก่บราซิลจำนวนห้าแสนเรอัล (เทียบเท่าทองคำ 1.5 ตัน) เพื่อจ่ายให้แก่โปรตุเกสเพื่อแลกกับเอกราช นอกจากนี้ยังปล่อยกู้แก่รัฐบาลอังกฤษในการขุดคลองสุเอซที่อียิปต์จำนวนสี่ล้านปอนด์ (เทียบเท่าทองคำ 25 ตัน) ในปี 1875 และยังปล่อยกู้แก่ญี่ปุ่นมูลค่า 11.5 ล้านปอนด์ (เทียบเท่าทองคำ 84 ตัน) ในการทำสงครามกับรัสเซีย
หลังมีส่วนในการปราบนโปเลียนในปี 1815 จักรพรรดิฟรันซ์ที่ 1 แห่งออสเตรีย ทรงแต่งตั้งตระกูลเป็นขุนนางยศไฟรแฮร์ และต่อมาในปี 1847 ตระกูลสาขาอังกฤษก็ได้เป็นขุนนางยศบารอน ต่อมาในช่วงสงครามโลกครั้งที่สอง ภัยคุกคามจากนาซีเยอรมนีทำให้ตระกูลสาขาออสเตรียซึ่งมีเชื้อสายยิวจำเป็นต้องหนีตายออกจากยุโรปไปยังสหรัฐอเมริกา ธนาคารและทรัพย์สินของพวกเขาในออสเตรียถูกยึด คฤหาสน์หลายหลังในเวียนนาถูกทำลาย ในปี 1999 รัฐบาลออสเตรียตกลงที่จะส่งมอบภาพจิตรกรรมราว 250 ชิ้นคืนแก่ตระกูลซึ่งถูกยึดไปในสมัยสงคราม
ในปี 2016 องค์กรไม่แสวงหาผลกำไร Oxfam International ประเมินว่าทรัพย์สินที่ตระกูลรอธส์ไชลด์ครอบครองอยู่มีมูลค่าราวสองล้านล้านดอลลาร์สหรัฐ
คริสต์ทศวรรษ 860

คริสต์ทศวรรษ 860  เป็นทศวรรษที่เริ่มต้นตั้งแต่วันที่ 1 มกราคม ค.ศ. 860 ถึง 31 ธันวาคม ค.ศ. 869 เป็นทศวรรษของศตวรรษที่ 9 และ คริสต์สหัสวรรษที่ 1
สุทธิพงษ์ เหลาพร

จ่าตรี สุทธิพงษ์ เหลาพร ชื่อเล่น เค เป็นนักฟุตบอลชาวไทย ที่เข้าแข่งขันไทยลีก ร่วมกับสโมสรฟุตบอลราชนาวีในตำแหน่งกองหน้า
ประวัติ.
สุทธิพงษ์เคยทำหน้าที่ร่วมสังกัดสโมสรฟุตบอลมาบตาพุด นาวิกโยธิน โดยมีส่วนสำคัญในการช่วยให้ทีมดังกล่าวเป็นแชมป์โซนภาคกลางและตะวันออกของเลคแรก